
Referat af Sommermødet 
Mandag 8.august 2022 
John Frandsen Land- og Skovbrug
25 deltagere – repræsenterende 20 medlemsvirksomheder
Først og fremmest skal lyde en STOR TAK til John Frandsen og Charlotte for et godt værtskab og et velafholdt sommermøde i år! Tak for et godt, professionelt program med gode indlæg og bidrag til et mere ”nuanceret og større” blik på og tilgang til branchen
Cirka 25 medlemmer mødte op på Hou Skovvej 15, 9550 Mariager hvor John Frandsen og hans ”stab” tog imod os med kaffe/vand/kager og brød
Kort introduktion og velkomst ved John Frandsen og Charlotte
Virksomheden er overtaget 1.november 2019 – ca.200 Ha med Nordmann og Nobilis samt skov og jagt
Kort velkomst ved formand Carsten Velling til dette års Sommermøde
En hurtigt og kort gennemgang af ”foreningsåret” og STOR TAK til John Frandsen Land- og Skovbrug for værtskabet ved sommermødet
Interessant og informativt indlæg ved Svend Jørgen Jensen (Demetra) omkring juletræets cyklus samt cyklus i både global og dansk økonomi. Dé fremviste modeller var gennembearbejdet og absolut ikke ”godnat læsning”!
Interessant og informativt indlæg ved adm.direktør for DLR kredit, Jens Kr.A.Møller ang. belåning af juletræsejendomme. DLR tror fortsat på juletræsproduktion i DK hvor det er altafgørende med et kontinuerligt flow, stabile afsætningskanaler, erfarne producenter, kompetencer, klima og ”bæredygtighed”
Rundtur i kulturen med gennemgang af en prøvemarkering af GreenProduct og A.Lei & Schroll  - stort set sammen gennemsnitspris selvom der var mærket Prima, Standard og uklass. i den ene del – og Prima-Standard Mix i den anden del.
Afsætning af juletræerne v. Peter & Søren Vestergaard/Nordmann Trade
Indlæg ved landbrugsmægler Mogens O Damm ang. udvikling i priser og omsætning i  land- og Skovbrugsejendomme samt begrebet: ”green-washing”
Afslutningsvist et interessant og professionelt indlæg ved John Frandsen om opbygningen af virksomheden (mægler) samt omkring produktion og pyntegrønt i John Frandsen Land- og Skovbrug.
Fælles middag på Hotel Amerika i Hobro med overnatning
Her blev den kommende sæsons udfordringer diskuteret, vendt og drejet…

TAK for stor opbakning til et vellykket sommermøde!
Med ønsket om en God Sæson!

